கேள்வி: பட்டாணி இராச்சியம் - அயூத்தியா அரசர் மகா சக்கராபாத் பற்றி விளக்கவும்.
பதில்: அந்தக் காலக் கட்டத்தில் பர்மா, அயூத்தியா இராச்சியம் மீது போர் தொடுத்தது. இரண்டாவது முறையாக 1563-ஆம் ஆண்டில் பர்மா, அயூத்தியா இராச்சியம் ''(Burmese–Siamese War)'' (1563–1564) மீது போர் தொடுத்தது. அந்தப் போர் ஓர் ஆண்டு காலம் நீடித்தது. அயூத்தியா இராச்சியம் அரசர் மகா சக்கராபாத் ''(Maha Chakkraphat)'' பர்மிய அரசர் பாயினாவுங் ''(Bayinnaung)'' என்பவரிடம் சரண் அடைந்தார். அந்தக் கட்டத்தில் பட்டாணி இராச்சியத்தின் சுல்தானாக இருந்த சுல்தான் முதபர் சா, அயூத்தியா இராச்சியம் தாக்கினார். அயூத்தியா இராச்சியம் அரசர் மகா சக்கராபாத் தப்பிச் சென்று விட்டார். இரண்டு மாதங்களுக்கு அரசர் மகா சக்கராபாத் திரைமறைவு வாழ்க்கை வாழ்ந்தார். அதன் பின்னர் பட்டாணி சுல்தான் முதபர் சா தன் இராச்சியத்திற்குத் திரும்பினார். இருப்பினும் அவர் பட்டாணிக்குத் திரும்பும் வழியில் 1564-இல் திடீரென காலமானார்., from ''History of the Malay Kingdom of Patani''.
கேள்வி: பட்டாணி இராச்சியம் - சுல்தான் மன்சூர் சா என்பது என்ன?
பதில்: அவரின் சகோதரர் சுல்தான் மன்சூர் சா (1564-1572) பட்டாணியின் ஆட்சியாளரானார். மன்சூர் சா ஒன்பது ஆண்டுகள் ஆட்சி செய்தார். அவரின் மரணத்திற்குப் பிறகு, பட்டாணி இராச்சியத்தில் குழப்பங்கள் ஏற்பட்டன. அரசியல் பிரச்சினைகள் மற்றும் வன்முறைகள் நிறைந்த ஒரு காலகட்டத்தை, பட்டாணி இராச்சியம் எதிர்நோக்கியது. அதன் ஆட்சியாளர்களில் இருவர் வாரிசு சண்டையில் அவர்களின் உறவினர்களால் கொல்லப்பட்டனர். அந்தக் கொந்தளிப்பில் பட்டாணி இராச்சியத்தின் நான்கு ஆண் வாரிசுகள் பதின்ம வயதிலேயே கொல்லப்பட்டனர்.
கேள்வி: பட்டாணி இராச்சியம் - வர்த்தக மையமாக எழுச்சி குறித்து விரிவாக சொல்லுங்கள்.
பதில்: பட்டாணி பச்சை இராணி ஆட்சிக்கு வந்த போது பட்டாணி இராச்சியத்தில் நீர் பற்றாக்குறை இருந்தது. பட்டாணி இராச்சியத்திற்கு நீர் வழங்குவதை உறுதி செய்ய ஒரு பெரிய ஆற்றைத் தடுத்து ஒரு பெரிய அணையைக் கட்டினார். அந்த அணையுடன் ஒரு பெரிய கால்வாய் தோண்டவும் உத்தரவிட்டார். சிறிது காலத்திலேயே வேளாண்மை சிறப்பு பெற்றது. அவர் 32 ஆண்டுகள் ஆட்சி செய்தார். தன் இராச்சியத்தில் கணிசமான அளவிற்கு அரசியல் நிலைத்தன்மையைக் கொண்டு வந்தார். அவரின் ஆட்சியின் போது, ​​வெளிநாட்டு வணிகம் அதிகரித்தது, அதனால் பட்டாணி இராச்சியமும் செழித்தது.